‘Sagunt in Excelsis’ encara la seua recta final amb la ‘Missa in fletu solatium’ de Johann Caspar Kerll
22 de març 2018

![Imagen 1](/media/vjsd0jy3/67-logo-sagunt-in-excelsis-color-300-ppp.jpg)

La XIV edició del cicle de música sacra Sagunt in Excelsis encara la seua recta final d'enguany, el pròxim diumenge 25 de març a les 20 hores, en l'Església del Bon Succés de Sagunt amb la interpretació de la Missa in fletu solatium de Johann Caspar Kerll.

  

El grup _Gonville & Caius College Choir Cambridge University_, dirigit per Geoffrey Webber, és un dels més destacats cors acadèmics del Regne Unit. Webber dirigix esta formació coral composta per un número de cantants que oscil·la entre els 22 i els 25 membres, més dos organistes. Este grup interpreta música coral tant sacra com profana, pertanyent a diferents estils: des del segle XIV fins a l'actualitat. Més enllà, i en paral·lel al repertori habitual de la tradició coral anglicana, el cor interpreta molta música de compositors actuals i ha desenvolupat una base per al restabliment d'obres de repertoris abandonats. Si bé el _Gonville and Caius College_ data del segle XIV, el _college_ va ser refundat a mitjan segle XVI per Johannes Caius (Jhon Keys), sota el regnat de la Reina Mary. Ella i el seu marit – Felipe II d'Espanya -, van signar l'acta de la seua constitució.

  

El passat dimecre, 21 de març, es va celebrar l'anterior concert d'esta XIV edició del cicle _Sagunt in Excelsis_, organitzat per la delegació de Cultura de l'Ajuntament de Sagunt amb la col·laboració de la Majoralia de la Confraria de la Puríssima Sang del Nostre Senyor Jesucrist. En esta ocasió va ser el grup _Victoria Musicae_, l'encarregat de realitzar el concert, sota la direcció de Josep Ramón Gil-Tàrrega.

  

Finalment, cal destacar que el cicle comptarà amb un últim concert més. Serà dimarts que ve, 27 de març, a les 20 hores, a la capella de la residència d'ancians Verge del Carme (l’asil) la Missa a 4 de William Byrd amb Qvinta Essençia i Consort de violes, com a tancament del cicle _Sagunt in Excelsis_ 2018.

  

Des de l'organització es recorda que tots els concerts del cicle són totalment gratuïts, no obstant açò existix un aforament limitat.

*   [](http://www.facebook.com/sharer.php?u=https://aytosagunto.es/va/actualitat/sagunt-in-excelsis-encara-la-seua-recta-final-amb-la-missa-in-fletu-solatium-de-johann-caspar-kerll/ "Facebook")
*   [](http://twitter.com/share?url=https://aytosagunto.es/va/actualitat/sagunt-in-excelsis-encara-la-seua-recta-final-amb-la-missa-in-fletu-solatium-de-johann-caspar-kerll/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-in-excelsis-encara-la-seua-recta-final-amb-la-missa-in-fletu-solatium-de-johann-caspar-kerll/ "Linked In")
*   [](mailto:?body=https://aytosagunto.es/va/actualitat/sagunt-in-excelsis-encara-la-seua-recta-final-amb-la-missa-in-fletu-solatium-de-johann-caspar-kerll/)